### EÚ

Medzi ciele Európskej únie patrí:

* presadzovanie mieru, hodnôt a blaha občanov,
* zaistenie slobody, bezpečnosti a spravodlivosti bez vnútorných hraníc,
* trvalo udržateľný rozvoj založený na vyváženom hospodárskom raste a stabilite cien, vysoko konkurencieschopné trhové hospodárstvo vyznačujúce sa úplnou zamestnanosťou a sociálnym pokrokom a ochrana životného prostredia,
* boj proti sociálnemu vylúčeniu a diskriminácii,
* podpora vedeckého a technologického pokroku,
* zlepšenie hospodárskej, sociálnej a územnej súdržnosti a solidarity medzi členskými krajinami,
* ochrana bohatej kultúrnej a jazykovej rozmanitosti,
* vytvorenie hospodárskej a menovej únie, ktorej menou je euro.
* Európska únia je jedinečnou hospodárskou a politickou úniou [28 európskych krajín](https://europa.eu/european-union/about-eu/countries/member-countries_sk), ktoré sa rozprestierajú na veľkej časti kontinentu.

Organizácia, ktorá predchádzala dnešnej EÚ bola vytvorená krátko po druhej svetovej vojne. Jej prvotným cieľom bolo posilnenie hospodárskej spolupráce, keďže vzájomný obchod zvyšuje ekonomickú previazanosť krajín a znižuje riziko ich vzájomného konfliktu. **Európske spoločenstvo pre uhlie a oceľ** (ESUO) alebo **Montánna únia** (anglicky European Coal and Steel Community (ECSC)) bola v rokoch [1952](https://sk.wikipedia.org/wiki/1952) - [2002](https://sk.wikipedia.org/wiki/2002) medzivládna hospodárska organizácia a neskôr jedna z troch súčastí [Európskeho spoločenstva](https://sk.wikipedia.org/wiki/Eur%C3%B3pske_spolo%C4%8Denstvo), resp. od roku 1993 [Európskej únie](https://sk.wikipedia.org/wiki/Eur%C3%B3pska_%C3%BAnia).

Bolo založené [Parížskou zmluvou](https://sk.wikipedia.org/wiki/Par%C3%AD%C5%BEska_zmluva_(1951)), ktorú podpísalo 18. 4. 1951 [Francúzsko](https://sk.wikipedia.org/wiki/Franc%C3%BAzsko), [Západné Nemecko](https://sk.wikipedia.org/wiki/Z%C3%A1padn%C3%A9_Nemecko_(1949_%E2%80%93_1990)), [Taliansko](https://sk.wikipedia.org/wiki/Taliansko), [Belgicko](https://sk.wikipedia.org/wiki/Belgicko), [Luxembursko](https://sk.wikipedia.org/wiki/Luxembursko) a [Holandsko](https://sk.wikipedia.org/wiki/Holandsko). Pridruženými členmi sa stali [Spojené kráľovstvo](https://sk.wikipedia.org/wiki/Spojen%C3%A9_kr%C3%A1%C4%BEovstvo) a [Švajčiarsko](https://sk.wikipedia.org/wiki/%C5%A0vaj%C4%8Diarsko). Zmluva bola uzavretá na 50 rokov a vstúpila do platnosti po ratifikáciách [23. júla](https://sk.wikipedia.org/wiki/23._j%C3%BAl) [1952](https://sk.wikipedia.org/wiki/1952).

Cieľom bolo v zmysle tzv. [Schumannovho plánu](https://sk.wikipedia.org/w/index.php?title=Schumannov_pl%C3%A1n&action=edit&redlink=1" \o "Schumannov plán (stránka neexistuje)), aby spoločný trh s [oceľou](https://sk.wikipedia.org/wiki/Oce%C4%BE), [uhlím](https://sk.wikipedia.org/wiki/Uhlie), koksom, železnou rudou a šrotom a hospodárska spolupráca zabránili ďalšej európskej vojne. Spoločný trh sa podarilo vybudovať asi do roku 1957.

1. júla 1967 bola zlúčená exekutíva ESUO a [EHS](https://sk.wikipedia.org/wiki/EHS) a [EURATOMu](https://sk.wikipedia.org/wiki/EURATOM" \o "EURATOM). **Európske spoločenstvo pre atómovú energiu** (Euratom) bolo založené [25. marca](https://sk.wikipedia.org/wiki/25._marec) [1957](https://sk.wikipedia.org/wiki/1957) v [Ríme](https://sk.wikipedia.org/wiki/R%C3%ADm) na základe [Zmluvy o založení Európskeho spoločenstva pre atómovú energiu](https://sk.wikipedia.org/wiki/Zmluva_o_zalo%C5%BEen%C3%AD_Eur%C3%B3pskeho_spolo%C4%8Denstva_pre_at%C3%B3mov%C3%BA_energiu) (vstúpili do platnosti [1. januára](https://sk.wikipedia.org/wiki/1._janu%C3%A1r) [1958](https://sk.wikipedia.org/wiki/1958)). Zakladajúcimi krajinami boli [Francúzsko](https://sk.wikipedia.org/wiki/Franc%C3%BAzsko), [Západné Nemecko](https://sk.wikipedia.org/wiki/Z%C3%A1padn%C3%A9_Nemecko_(1949_%E2%80%93_1990)), [Taliansko](https://sk.wikipedia.org/wiki/Taliansko), [Belgicko](https://sk.wikipedia.org/wiki/Belgicko), [Luxembursko](https://sk.wikipedia.org/wiki/Luxembursko) a [Holandsko](https://sk.wikipedia.org/wiki/Holandsko). Napriek tomu, že Euratom je samostatným celkom, je plne integrovaný do [Európskej únie](https://sk.wikipedia.org/wiki/Eur%C3%B3pska_%C3%BAnia). Hlavnou úlohou Euratomu je: „prispieť k zvýšeniu životnej úrovne v členských štátoch a k rozvoju vzťahov s ostatnými krajinami vytvorením podmienok potrebných pre rýchle vybudovanie a rast *jadrového priemyslu*“.

* Preto v roku 1958 vzniklo Európske hospodárske spoločenstvo (EHS), ktoré slúžilo na posilnenie hospodárskej spolupráce medzi Belgickom, Francúzskom, Nemeckom, Talianskom, Luxemburskom a Holandskom.
* Odvtedy sa pripojilo ďalších 22 krajín a vznikol rozsiahly [jednotný trh](https://europa.eu/european-union/topics/single-market_sk) (označovaný aj ako „vnútorný“ trh), ktorý sa ďalej rozvíja k svojmu úplnému potenciálu.
* Kedysi výlučne hospodárska únia sa postupne premenila na organizáciu zastrešujúcu [politické oblasti](https://europa.eu/european-union/topics_sk) – od ochrany klímy, životného prostredia a zdravia po vonkajšie vzťahy a bezpečnosť a spravodlivosť a migráciu. Túto transformáciu odráža aj zmena názvu z Európskeho hospodárskeho spoločenstva (EHS) na Európsku úniu (EÚ) v roku 1993.

Melódia symbolizujúca EÚ **pochádza z 9. symfónie d mol, ktorú v roku 1823 skomponoval Ludwig van Beethoven ako hudobný podklad pre verše Schillerovej „Ódy na radosť“** (Ode "An die Freude") z roku 1785. **Hymna nemá žiadny text, pozostáva iba z hudby.** **Táto hymna vyjadruje v univerzálnom jazyku hudby ideály slobody, mieru a solidarity, ktoré sú spoločné pre celú Európu.**

**Európsky parlament je jediná priamo volená inštitúcia EÚ.  
Jeho 751 poslancov zastupuje všetkých občanov EÚ.** Monika Beňová, Vladimír Bilčík, Miroslav Číž, Lucia Ďuriš Nicholsonová, Robert Hajšel, Martin Hojsík, Eugen Jurzyca, Peter Pollák, Miroslav Radačovský, Michal Šimečka, Ivan Štefanec, Milan Uhrík, Michal Wiezik.

Parlament je spolu s Radou, ktorá združuje zástupcov vlád členských štátov EÚ, zodpovedný za prijímanie právnych predpisov EÚ. Parlament a Rada sa musia dohodnúť na ročnom rozpočte EÚ. Poslanci EP kontrolujú činnosť inštitúcií EÚ, najmä Európskej komisie, ktorá je orgánom výkonnej moci Európskej únie.

Predseda parlamentu: **David Maria SASSOLI**

**Európska rada** **určuje celkové politické smerovanie a priority EÚ**. Nie je jednou zo zákonodarných inštitúcií EÚ, preto nerokuje o právnych predpisoch EÚ, ani ich neprijíma. Stanovuje však politický program EÚ, tradične prijímaním „záverov“ na zasadnutiach Európskej rady, v ktorých sa identifikujú problematické otázky a opatrenia, ktoré sa majú prijať.

Členmi Európskej rady sú **hlavy štátov alebo predsedovia vlád** 28 členských štátov EÚ, **predseda Európskej rady** (Donald Tusk), **predseda Európskej komisie**.

Európska rada zväčša prijíma rozhodnutia konsenzom. V niektorých špecifických prípadoch uvedených v zmluvách EÚ však rozhoduje jednomyseľne alebo kvalifikovanou väčšinou.

Európska rada zasadá najmenej dvakrát za šesť mesiacov. Tieto zasadnutia, ktoré sa často označujú ako „samity EÚ“, sa konajú v Bruseli v budove Európa.

**Európska rada bola vytvorená v roku 1974** ako neformálne fórum pre rokovania hláv štátov a predsedov vlád členských štátov EÚ. Čoskoro si vytvorila úlohu orgánu zodpovedného za stanovovanie cieľov a priorít EÚ. Na základe **Maastrichtskej zmluvy z roku 1992** získala Európska rada formálny štatút a úlohu poskytovať EÚ stimuly a všeobecné politické usmernenia. Po zmenách, ktoré sa v roku **2009** zaviedli **Lisabonskou zmluvou**, sa Európska rada stala jednou zo 7 inštitúcií EÚ.

**Rada EÚ** zastupuje vlády členských štátov. Neformálne sa nazýva len Rada EÚ a zasadajú v nej ministri všetkých krajín EÚ, aby prijímali zákony a koordinovali politiky.

### Vyjednáva a prijíma právne predpisy EU

Rada zodpovedá za koordináciu politik členských štátov v konkrétnych oblastiach, ako sú:

* hospodárske a fiškálne politiky, monitoruje ich rozpočtové politiky a posilňuje fiškálny rámec EU a zaoberá sa tiež právnymi a praktickými aspektami eura, finančných trhov a pohybu kapitálu.
* vzdelávanie, kultúra, mládež a šport: Rada prijíma politické rámce a pracovné plány EU v týchto oblastiach, ktoré stanovia priority spolupráce medzi členskými štátmi a Komisiou.
* politika zamestnanosti: Rada na základe záverov Európskej rady o situácii v oblasti zamestnanosti v EU vypracuváva ročné pokyny a doporučenia pre členské štáty.

### Rozvíja spoločnú zahraničnú a bezpečnostnú politiku EU, uzatvára medzinárodné dohody, Rada spolu s Parlamentom prijíma rozpočet EU. Rozpočtové období zahrňuje kalendárny rok.

**Európska komisia.** **Úloha**: podporuje všeobecné záujmy EÚ prostredníctvom navrhovania a presadzovania právnych predpisov, ako aj vykonávania politík a rozpočtu EÚ.

27 členné kolégium (8 podpredsedov), v ktorom má zastúpenie 13 žien. Európsky parlament vymenuje na októbrovom samite novú európsku komisiu. Slovensko reprezentuje Maroš Ševčovič, ktorý je komisárom za medziinštitucionálne vzťahy a prognózovanie.

* **Členovia**: tím alebo kolégium komisárov, 1 z každej krajiny EÚ
* **Predseda**: Ursula Gertrud von der Leyenová
* **Rok vzniku**: 1958
* **Sídlo**: Brusel (Belgicko)
* **Úloha**: Zabezpečuje rovnaký výklad a uplatňovanie právnych predpisov EÚ v každej krajine EÚ, zabezpečuje dodržiavanie právnych predpisov EÚ zo strany krajín a inštitúcií EÚ.

**Európsky súdny dvor . Členovia**: Súdny dvor: [1 sudca z každej krajiny EÚ](http://curia.europa.eu/jcms/jcms/Jo2_7026/sk/) a 11 generálni advokáti, Všeobecný súd: 47 sudcov. V roku 2019 sa ich počet zvýši na 56 ([2 sudcovia z každého členského štátu EÚ](http://curia.europa.eu/jcms/jcms/Jo2_7035/sk/)).

* **Rok zriadenia**: 1952
* **Umiestnenie**: Luxemburg (Luxembursko)
* urovnáva **právne spory** medzi vnútroštátnymi vládami a inštitúciami EÚ.
* Za určitých okolností ho môžu takisto využiť **jednotlivci, spoločnosti alebo organizácie** v prípade, že chcú podniknúť právne kroky proti inštitúcii EÚ, ak majú pocit, že nejakým spôsobom porušila ich práva.

**ECB – Európska centrálna banka. Úloha**: riadi euro, udržiava stabilné ceny a vedie hospodársku a menovú politiku EÚ

* **Prezident**: Christine Lagarde
* **Členovia**: prezident a viceprezident ECB a guvernéri národných centrálnych bánk všetkých krajín EÚ
* **Rok vzniku**: 1998
* **Sídlo**: Frankfurt (Nemecko)
* Určuje [úrokové miery](http://www.ecb.europa.eu/stats/monetary/rates/html/index.en.html), za ktoré **požičiava peniaze komerčným bankám** v [eurozóne](http://www.ecb.europa.eu/euro/intro/html/map.sk.html), vďaka čomu kontroluje peňažnú zásobu a infláciu.
* Riadi **devízové rezervy** eurozóny a nákup alebo predaj mien s cieľom vyrovnávať výmenné kurzy.
* Zabezpečuje riadny dohľad nad **finančnými trhmi a inštitúciami** zo strany vnútroštátnych orgánov a hladký chod platobných systémov.
* Zabezpečuje bezpečnosť a spoľahlivosť európskeho bankového systému.
* Schvaľuje **výrobu eurobankoviek** zo strany krajín eurozóny.
* Monitoruje **cenové trendy** a hodnotí riziká pre **cenovú stabilitu**.